KogumiskohadKogumismajadSaada pakiautomaatiMis saab minu asjast edasi?Mis saab minu asjade müügist teenitud rahast?Kasutatud riided jõuavad uute kandjateniSinu kasutatud mööbel hakkab kaunistama uut koduNeed asjad on prügi – vii need jäätmejaama
#000000
Sinu kodus või kontoris on kindlasti veel puhtaid, terveid ja kasutuskõlblikke asju, mille jaoks ruumi ei ole või mida enam ei vajata. Et sellised asjad ei satuks prügimäele, vaid leiaksid tee uue omanikuni, too need Uuskasutuskeskusesse. Meie leiame Sinu kasutatud asjadele uue õnneliku omaniku. Nii säästame üheskoos keskkonda ning hoolime abivajajatest meie ümber.
#000001
Meie kauplustesse saad tuua asjad, mis on muutunud üleliigseks, kuid mis on jätkuvalt veel kasutuskõlblikud, puhtad ja terved. Võtame vastu kõik majapidamises ülejäänud korralikud esemed nagu riided, mööbel, nõud, mänguasjad, raamatud, jalanõud, aksessuaarid, hobivahendid, muusika/filmid, toataimed, tehnika, nipsasjakesed jms. Mööbli toomisel kauplusse palume eelnevalt saata pilt esemest kaupluse meiliaadressil. Mööblit saavad vastu võtta vaid need poed, kus mööbel ka müügis. Kaupluste kontaktid leiad siit: uuskasutus.ee/kauplused.
#000002
Uuskasutuskeskus ei võta vastu turvalisuse kaalutlusel laste turvahälle ja -toole, gaasipliite ja kineskooptelereid, nõukaaegseid sektsioonkappe.
Uuskasutuskeskus ei võta vastu pianiinosid, sest senine kogemus on näidanud, et Uuskasutuskeskuse kauplustest need pillid ei leia endale uut kodu.
Alates 2022. aastast palub Uuskasutuskeskus mitte tuua uuele ringile pulmakleite, sest keskusel puudub võimekus kõik kleidid ühte kohta koondada, et tõelisele huvilisele teise ringi pulmakleit lihtsalt kättesaadavaks teha.
#000003
Ära unusta, et võtame vastu vaid Sinu puhtad ja terved asjad. Kasutuskõlbmatute ja katkiste asjadega Sa meid aidata ei saa, need vii palun ise prügikasti või jäätmejaama.
#000004
Oma üleliigsete asjade Uuskasutuskeskusesse toomine on imelihtne.
#000005
Kogu oma üleliigsed asjad kokku. Ära muretse, kui kotti või kasti hiljem tagasi tahad või kui asi on nii suur, et ühtegi kotti ei mahu. Kogumiskasti võid asju soovi korral asetada ka täiesti ilma pakkimata. Meie kogumiskastid on alati ruumis sees, seega ei pea vihma ega niiskuse pärast muretsema.
Otsi endale lähim Uuskasutuskeskus SIIT. Uuskasutuskeskused on Tallinnas, Tartus, Pärnus, Võrus, Jõhvis, Narvas, Paides ja Rakveres.
Tule keskuse lahtiolekuaegadel oma asjadega kohale. Keskused on avatud E–R 10–18 ja L 10–16. Asju saab tuua keskuste lahtiolekuaegadel ja selleks ei pea midagi eelnevalt kokku leppima.
Leia sissepääsu juurest kogumisala ja jäta oma asjad sinna.
#000006
Kui Sul on aga midagi nii suurt, et ise transportimine kõne alla ei tule, siis mööbli ja suurema kodutehnika jaoks on Tallinnas, Tartus, Pärnus ja Paides võimalik TASUTA järele kutsuda ka Uuskasutuskeskuse kaubik.
#000007
Oleme pannud kokku eeskujuliku uuskasutaja ABC.
#000008
Kodus üleliigseks muutunud heas korras asju saab tuua kõikidesse meie KAUPLUSTESSE kogu lahtiolekuaja vältel.
#000009
Sinist värvi suur uuskasutuskapp Rocca al Mare kaubanduskeskuse parkla korrusel Sportlandi lifti tamburis. Katuseparkla kaudu tulles tuleb siseneda keskusse linnapoolseima ukse kaudu ja kapp asub kohe vasakut kätt. Keskusest seest tulles pääseb parkla korrusele 1. korruselt HM juurest liftiga või siis 2. korruselt Sportlandis asuva lifti kaudu. Uuskasutuskapp asub kohe lifti vastas.
#000010
Stockmanni kogumissein on valgetes ja rohelistes toonides, haakudes Stockmanni värvidega. Kogumissein asub 4. korrusel liftide ja uste juures.
#000011
Kogumiskast on seina sees, tumehalli värvi.
#000012
Siia saab ära tuua ka väiksemat mööblit ja töökorras elektroonikat.
#000017
Aastal 2021 on Uuskasutuskeskus koostöös Astri Grupiga avanud esimesed uudsed kogumismajad, mis teevad heas korras asjade uuele ringile andmise senisest veelgi mugavamaks. Majakesed asuvad Astri Grupile kuuluvad kaubanduskeskuste välialal Tallinnas, Tartus, Pärnus ja Narvas. Tartu ja Pärnu kogumismajad on kasutamiseks avatud juulikuust alates, Tallinna ja Narva kogumismajad loodame avada suve lõpuks.
#000019
Kogumismajad on iseteeninduslikult avatud 24/7. Asjad saab ära anda, lastes need luugi kaudu kogumismajja. Õrnade ja suuremate esemete uuele ringile andmiseks palume kogumismaja külastada nädalavahetusel, L ja P kell 12–15, kui kohal on ka teenindaja. Kogumismaja teenindaja käest saab ka täpsemat infot, mida võetakse vastu. Riiklikel pühadel on kogumismajad avatud vaid iseteeninduslikult.
#000021
Kogumismajja saab ära tuua puhtaid ja terveid riideid, jalatseid, raamatuid, muusikat, nõusid, mänguasju, kodutekstiile, hobi- ja sporditarbeid, väiksemat kodutehnikat.
#000022
Kogumismajja ei saa ära tuua mööblit, kuid mööblile saab Tallinnas, Tartus, Pärnus ja Paides kutsuda tasuta järele uuskasutuskaubiku. Turvalisuse kaalutlustel ei võta Uuskasutuskeskus vastu turvatoole ja -hälle, kineskooptelereid.
#000023
Kui Sinu kodukandis ei ole Uuskasutuskeskust ega ka muud head võimalust heas korras asjad uuele ringile anda, siis saad asjad soovi korral ka pakiautomaati saata. Paki saatmisega seotud kulutused tuleb hetkel ise kanda vastavalt teenusepakkuja hinnakirjale.
#000024
Kui soovid saata paki Omnivaga, siis palun pane saajaks Tatari Uuskasutuskeskus telefoninumbriga 5553 0240 ning vali asukohaks Tatari Rimi.
#000026
Aitäh Sulle, et annad asjadele uue elu!
#000027
Mis saab minu asjast edasi?
#000028
Uuskasutuskeskus sorteerib annetused ja suunab heas korras asjad uuesti ringlusse. Suurem osa asjadest läheb müüki, lisaks aitame abivajajaid.
#000029
Mis saab minu asjade müügist teenitud rahast?
#000030
Täielikult isemajandava organisatsioonina katab MTÜ Uuskasutuskeskus annetatud asjade müügist saadud kaupluste ülalpidamiskulud ja laienemise üle Eesti. Avame uusi keskuseid, et uuskasutamine oleks Eesti inimestele kättesaadav kodukoha läheduses. 2019. aasta avasime uued poed Jõhvis Pargi keskuses ja Tartus Annelinnas, 2o20. aastal avasime Tähesaju kaupluse Lasnamäel, tegime algust e-poega ning kujundasime Liivalaia kauplusest poole ringi Lastepoeks. Aastal 2021 uuendasime Paide kauplust ning avasime uued poed Mustamäel Sõpruse puiesteel ja Rakveres Kroonikeskuses. Samuti toetame teisi sotsiaalselt mõjusaid algatusi. Aitäh Sulle!
#000031
Kasutatud riided jõuavad uute kandjateni
#000032
Uuskasutuskeskus hoolitseb selle eest, et meile toodud kasutatud riided hakkaksid uut elu elama.
#000033
3 põhjust, miks tuua oma kasutatud riided meile:
#000034
Saad rohkem ruumi. Kui tühjendad oma kapid kõigist asjadest, mis on sulle väikseks jäänud, moest läinud või lihtsalt ära tüüdanud, siis üllatud ka ise, kui palju tekib vaba ruumi! Nüüd saad kõik majapidamises vajaliku palju käepärasemalt ära panna.
Säästad loodust. Ühe rõivaeseme valmistamiseks kulub keskmiselt 4500 liitrit vett ning õhku paistakse 2273 grammi süsihappegaasi. See kahju jääb sündimata, kui sinu kasutatud riided lähevad teisele ringile.
Teed maailma paremaks. Aitad kaasa sellise maailmavaate levikule, mis seab esikohale hoolivuse, vastutustundliku tarbimise ning parema maailma loomise meile kõigile.
#000035
Uuskasutuskeskusesse toodavad kasutatud riided peavad olema puhtad ja terved. Väga kulunud ja katkised riided võid ära anda jäätmejaama või teha neist kaltsuvaipu, lapitekke, padjakatteid, kaltsunukke jms.
#000036
Too kasutatud riided meile ning teed heateo nii teistele inimestele kui ka loodusele!
#000037
Sinu kasutatud mööbel hakkab kaunistama uut kodu
#000038
Too kasutatud mööbel meile – Sina võidad mugavuses, keegi teine saab aga asja, mida hädasti vajab!
#000039
4 põhjust, miks tuua oma kasutatud mööbel meile
#000040
Tasuta äravedu. Sa ei pea muretsema transpordi pärast – suurematele esemetele tuleme kõigis linnades, kus on meie keskused, ka ise järele. Ja seda täiesti TASUTA!
Saad ruttu ruumi juurde. Saad vanast mööblist kohe lahti ega pea ootama, millal keegi kuulutuse peale ühendust võtab.
Teed head. Teed õnnelikuks mõne noore pere või raskustesse sattunud inimese. Teise ringi mööbli üle rõõmustab ka keskkonnast hooliv inimene.
Säästad keskkonda. Jätad päris mitu puud metsa kasvama.
#000041
Uuskasutuskeskusele pakutav kasutatud mööbel peab olema tarvitamiskõlbulik. Kui ese on väga halvas seisukorras, siis võid seda pakkuda näiteks poodidele, mis restaureerivad ja müüvad vana mööblit.
#000042
Need asjad on prügi – vii need jäätmejaama
#000043
Määrdunud ja katkised riideesemed, kasutatud patareid, vanad värvained, ehitusjäätmed, metalliromu, töötlemata puit, plastid, sorditud kivid ja betoon, vanapaber, biolagunevad jäätmed, sõiduauto rehvid, pakendid, lehtklaas, ja muud ohtlikud jäätmed. Kogu need eraldi ja vii vastava märgistusega kohta.
#000044
Vaata, kuhu viia prügi ja katkised asjad 
#000049